Diari Oficial de la Generalitat Valenciana


Sumari del DOGV 4944, del 11-02-2005 (2005/1039)

RESOLUCIÓ de 26 de gener de 2005 de la Universitat d'Alacant, per la qual es convoca un curs selectiu de promoció interna per a l'accés a l'escala d'especialistes d'arxius, biblioteques i centres de documentació d'aquesta universitat. Referència PI-01/05.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1039


Data del document
:   26-01-2005

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * professió de la informació
    * concurs administratiu
    * universitat

RESOLUCIÓ de 26 de gener de 2005 de la Universitat d'Alacant, per la qual es convoca un curs selectiu de promoció interna per a l'accés a l'escala d'especialistes d'arxius, biblioteques i centres de documentació d'aquesta universitat. Referència PI-01/05. [2005/X1039]
  
Segons el que disposen l'article 22 de la Llei 30/1984, de 2 d'agost, de mesures per a la reforma de la funció pública, i l'article 37 i la disposició addicional quarta del Decret 33/1999, del Govern Valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana, la Universitat d'Alacant, en ús de les competències que li atribueix l'article 20 de la Llei Orgànica 6/2001, d'universitats, en relació amb l'article 2.2 e d'aquesta, així com l'Estatut de la Universitat d'Alacant, acorda convocar un curs selectiu de promoció interna per a cobrir 19 places de l'escala d'especialistes d'arxius, biblioteques i centres de documentació per a ocupar llocs de l'administració especial, sector de biblioteques i arxius, en la Universitat d'Alacant, segons aquestes bases:
  
1. Requisits dels aspirants
  
1.1. Per a ser admesos en les proves selectives, a més dels requisits ja acreditats en nomenaments anteriors, caldrà reunir els següents:
  
1.1.1. Tenir el títol de batxillerat superior, formació professional de segon grau (FP II) o equivalent o estar en condició d'obtenir-lo abans que acabe el termini de presentació de sol·licituds.
  
1.1.2. Haver prestat serveis efectius, durant dos anys com a mínim, com a funcionari de carrera en cossos o escales del grup C, i pertànyer en l'actualitat a aquests cossos o escales en actiu o situació equivalent.
  
1.1.3. Ser titular de llocs de treball d'administració general o administració especial d'un sector diferent del de biblioteques i arxius en aquesta Universitat.
  
1.2. Les condicions a què es refereix l'apartat anterior caldrà reunir-les en el moment que acabe el termini de presentació d'instàncies i tenir-les durant tot el procés selectiu fins al moment de la presa de possessió.
  
2. Procediment de selecció
  
2.1. El procediment de selecció dels aspirants consistirà a fer un curs selectiu i superar els exercicis establits a continuació.
  
2.1.1. Primera fase. Curs. Tindrà una durada de 70 hores.
  
Els programes i les matèries que integren el curs figuren en l'annex I d'aquesta convocatòria.
  
El curs començarà a partir del dia 1 de març de 2005.
  
2.1.2. Segona fase. Exercicis:
  
Primer exercici. De caràcter obligatori i eliminatori, consistirà en un qüestionari amb quatre respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat de la matèria continguda en el curs.
  
Es valorarà de 0 a 10 punts. Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts.
  
Segon exercici. De caràcter obligatori i eliminatori, consistirà en la resolució de tres supòsits de caràcter pràctic, obtinguts mitjançant sorteig, entre quatre proposats pel tribunal sobre les matèries que apareixen a continuació, per tal de comprovar la capacitat dels aspirants per a dur a terme les tasques relacionades amb els continguts d'aquestes matèries:
  
- Préstec i ordenació de fons.
  
- Formació d'usuaris.
  
- Resolució de preguntes a usuaris i informació i referència bibliogràfica.
  
- Resolució de tasques de suport en els processos d'adaptació.
  
Es valorarà de 0 a 10 punts. Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts.
  
Després de cadascun dels exercicis, el tribunal farà pública, en el tauler d'anuncis de l'edifici del Rectorat i en la pàgina web de la Universitat, la llista d'aspirants que les hagen superades.
  
En haver estat resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu, els quals seran proposats per a ser nomenats funcionaris de l'escala d'arxius i biblioteques i centres de documentació de la Universitat d'Alacant.
  
Per a confeccionar aquesta relació se sumaran les qualificacions obtingudes per cada aspirant en les dues proves. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir-ne un nombre superior.
  
En cas d'empat entre aspirants, l'ordre s'establirà segons la major puntuació obtinguda per cada aspirant en el segon exercici; en segon lloc, si es manté l'empat, caldrà atenir-se a la major antiguitat en la Universitat d'Alacant, tant en règim laboral com administratiu. En última instància, l'ordre serà establit mitjançant sorteig públic.
  
En el cas que el nombre d'aspirants aprovats siga inferior al de places convocades, les que sobren seran declarades desertes.
  
3. Sol·licituds
  
3.1. Els qui vulguen prendre part en aquestes proves selectives hauran de fer-ho constar en una instància que els serà facilitada gratuïtament al Registre General de la Universitat.
  
3.2. Les sol·licituds hauran d'estar dirigides al Servei de Selecció i Formació de la Universitat d'Alacant. El termini de presentació de les sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Cal presentar-les en el Registre General o en els registres auxiliars de la Universitat. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.
  
El Servei de Selecció i Formació sol·licitarà al Servei de Gestió de Personal un certificat que acredite que els aspirants compleixen els requisits que exigeixen les bases 1.1.2. i 1.1.3.
  
3.3. Els aspirants hauran d'indicar, en el quadre de la sol·licitud destinat a ?Cos/escala o categoria?: Especialistes d'arxius, biblioteques i centres de documentació administrativa; i en ?Referència?: PI-01/05.
  
3.4. Si els aspirants volen fer els exercicis del procés selectiu en valencià, com consta en la base 2.1.2, hauran de fer-ho constar en el quadre A de l'epígraf ?Dades que cal consignar segons les bases de la convocatòria?, de la sol·licitud. Si no ho fan així, s'entendrà que opten per fer els exercicis en castellà.
  
3.5. Els aspirants hauran de fer constar la inscripció en el curs a què s refereix la base 2.1.1 en el quadre B de l'epígraf ?Dades que cal consignar segons les bases de la convocatòria?, de la sol·licitud, als efectes d'organització del curs, pel que fa a reserva d'espais, formació de grups, material, distribució horària, etc.
  
4. Admissió dels aspirants
  
4.1. En acabar el termini de presentació d'instàncies, el gerent dictarà una resolució que contindrà la relació provisional d'admesos i exclosos en el curs selectiu. En aquesta resolució caldrà fer constar els cognoms, el nom i el DNI de tots els aspirants.
  
4.2. Els aspirants exclosos podran solucionar els defectes que n'hagen motivat l'exclusió o fer les al·legacions que consideren oportunes, en el termini de 10 dies hàbils, comptadors a partir de l'endemà de la publicació de la llista provisional d'admesos i exclosos, d'acord amb el que estableix el Decret 33/99.
  
4.3. Quan acabe el termini i hagen estat resolts els defectes, si n'hi haguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.
  
5. Presentació de documents i nomenament
  
5.1. En el termini de 20 dies hàbils comptadors des de l'endemà de la publicació de la relació definitiva d'aspirants que han superat el procés i que seran proposats per a ser nomenats funcionaris de carrera de l'escala d'especialistes d'arxius, biblioteques i centres de documentació de la Universitat d'Alacant, els aspirants proposats hauran de presentar en el Servei de Gestió de Personal una fotocòpia compulsada del títol acadèmic exigible per a l'accés a cossos o escales del grup C.
  
5.2. En cas que no es presente la documentació dins del termini indicat, o que els documents presentats siguen falsos, s'invalidaran les actuacions de l'aspirant i seran nuls els actes subsegüents del tribunal que el concernisquen, sens perjudici de les responsabilitats en què l'aspirant haguera pogut incórrer.
  
5.3. El president del tribunal enviarà còpia certificada de la relació definitiva d'aprovats al rector de la Universitat, en la qual proposarà el nomenament dels aspirants com a funcionaris de carrera. El nomenament d'aquests com a funcionaris de carrera es farà per resolució d'aquest òrgan, que serà publicada en el Diari Oficial de la Generalitat Valenciana.
  
5.4. La presa de possessió es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana, en el mateix lloc de treball que venien ocupant.
  
6. Tribunal
  
6.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de règim jurídic de les administracions públiques i del procediment administratiu comú, a les causes generals d'abstenció i recusació contingudes en aquesta Llei i al que preveu l'article 8 del Decret 33/1999, de 9 de març, del Govern valencià, que aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la funció pública valenciana.
  
Els membres del tribunal hauran de reunir, a més, els requisits que preveu l'article 13.4 del vigent text refós de la Llei de la funció pública valenciana.
  
6.2. Amb anterioritat a la iniciació del curs selectiu, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
6.3. Amb la convocatòria prèvia del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.
  
6.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.
  
6.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a col·laborar en les respectives especialitats tècniques. La designació d'aquests assessors haurà de ser comunicada al rector de la Universitat.
  
6.6. El tribunal qualificador adoptarà les mesures necessàries, en els casos que calga, perquè els aspirants amb minusvalidesa tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i forma per a les persones amb discapacitats que ho sol·liciten.
  
6.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 479 37 06 03.
  
6.8. El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o persona que delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent:
  
Amb la mateixa composició.
  
7. Consultes de la pàgina web
  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/servicios/seleccion\_formacion/index.html#oferta\_plazas.
  
8. Norma final
  
Contra la convocatòria, les seues bases i tots els actes administratius que se'n deriven, els quals posen fi a la via administrativa, es pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.
  
Prèviament, es podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.
  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.
  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.
  
Alacant, 26 de gener de 2005.- El gerent: Rafael Carrillo Paños.
  
ANNEX I
  
Continguts que cal desenvolupar en el curs de 70 hores.
  
Mòdul 1: Les biblioteques universitàries
  
- La biblioteca universitària en el marc de l'Espai Europeu d'Educació Superior.
  
- Cooperació entre biblioteques universitàries i científiques: consorcis i altres fórmules de cooperació.
  
- REBIUN i el Pla Estratègic 2003-2006.
  
- El Servei d'Informació Bibliogràfica i Documental (SIBID) de la Universitat d'Alacant.
  
Mòdul 2: Gestió de la biblioteca universitària
  
- Ordenació i manteniment dels fons.
  
- Adquisició de material bibliogràfic.
  
- Descripció i indexació.
  
- Gestió del préstec interbibliotecari.
  
- Els recursos electrònics: selecció, adquisició i accés.
  
- Gestió de la circulació.
  
Mòdul 3: Serveis de la biblioteca universitària
  
- El catàleg com a element integrador de recursos i serveis.
  
- Els serveis virtuals en les biblioteques híbrides.
  
- Serveis per tipus d'usuari.
  
- Atenció al públic i serveis d'informació i referència bibliogràfica.
  
- Formació d'usuaris.